L 147/14 Jurnalul Oficial al Uniunii Europene 1.6.2013 DECIZIA 2013/255/PESC A CONSILIULUI din 31 mai 2013 privind măsuri restrictive împotriva Siriei CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 27 mai 2013, Consiliul a convenit asupra adoptării, pe o perioadă de 12 luni, de măsuri restrictive împotriva Siriei, după cum se specifică în Decizia 2012/739/PESC a Consiliului din 29 noiembrie 2012 privind măsuri restrictive împotriva Siriei (/), în următoarele domenii: — restricţii la export și la import, cu excepția armelor și a echipamentului conex, care ar putea fi utilizate în scopul represiunii interne; — restricţii privind finanțarea anumitor întreprinderi; — restricții privind proiectele de infrastructură; — restricții privind sprijinul financiar pentru comerţ; — sectorul financiar; — sectorul transporturilor; — restricții privind admisia; — îngheţarea fondurilor și a resurselor economice. (2) În ceea ce privește posibilele exporturi de arme către Siria, Consiliul a luat notă de angajamentul statelor membre de a proceda, în politicile lor naţionale, în conformitate cu alineatul (2) din Declarația Consiliului adoptată la 27 mai 2013, inclusiv prin evaluarea cererilor de acordare a licenței de export de la caz la caz, ținând seama pe deplin de criteriile stabilite în Poziția comună 2008/944/PESC a Consiliului din 8 decembrie 2008 de definire a normelor comune care reglementează controlul exporturilor de tehnologie şi echipament militar (2). (3) Se impune ca Uniunea să acţioneze în continuare pentru a pune în aplicare anumite măsuri, ADOPTĂ PREZENTA DECIZIE: CAPITOLUL I RESTRICŢII LA EXPORT ȘI IMPORT Articolul 1 (1) Se interzice vânzarea, furnizarea, transferul sau exportul către Siria, de către resortisanți ai statelor membre sau de pe teritoriul statelor membre, ori folosind nave sau aeronave aflate sub pavilionul statelor membre, de anumite echipamente, produse și tehnologii care ar putea fi utilizate în scopul repre- siunii interne sau pentru fabricarea şi întreținerea de produse (!) JO L 330, 30.11.2022, p. 21. (?)) JO L 335, 13.12.2008, p. 99. care ar putea fi utilizate pentru represiunea internă, indiferent dacă acestea sunt sau nu originare de pe teritoriile lor. Uniunea adoptă măsurile necesare în vederea identificării arti- colelor relevante care intră sub incidența prezentului alineat. (2)  Se interzice: (a) furnizarea, în mod direct sau indirect, către orice persoană fizică sau juridică, entitate sau organism din Siria sau în scopul utilizării în Siria, de asistenţă tehnică, de servicii de brokeraj sau de alte servicii legate de produsele menționate la alineatul (1) sau legate de furnizarea, de fabricarea, de întreținerea și de utilizarea respectivelor produse; (b) furnizarea, în mod direct sau indirect, către orice persoană fizică sau juridică, entitate sau organism din Siria sau în scopul utilizării în Siria, de finanțare sau de asistenţă financiară în legătură cu produsele menţionate la alineatul (1), incluzând în special granturi, împrumuturi şi asigurări ale creditelor de export, precum şi asigurări şi reasigurări, pentru vânzarea, furnizarea, transferul sau exportul respec- tivelor produse sau pentru furnizarea de asistență tehnică conexă, de servicii de brokeraj sau de alte servicii. (3) Alineatele (1) şi (2) nu se aplică vânzării, furnizării, trans- ferului sau exportului către Siria de anumite echipamente, produse și tehnologii care ar putea fi utilizate în scopul repre- siunii interne sau pentru fabricarea şi întreţinerea de produse care ar putea fi utilizate pentru represiunea internă sau furnizării de asistență tehnică sau financiară aferentă, în cazul în care un stat membru stabileşte de la caz la caz că acestea sunt destinate unor scopuri alimentare, agricole, medicale sau altor scopuri umanitare, sau pentru a fi utilizate în beneficiul personalului ONU ori personalului Uniunii Europene sau al statelor membre ale acesteia. Articolul 2 (1) Se supun unei autorizări de la caz la caz din partea autorității competente a statului membru exportator vânzarea, furnizarea, transferul sau exportul către Siria, de către resor- tisanți ai statelor membre sau de pe teritoriul statelor membre, ori folosind nave sau aeronave aflate sub pavilionul statelor membre, a anumitor tipuri de echipamente, produse sau tehnologii, altele decât cele menționate la articolul 1 alineatul (1) care ar putea fi utilizate în scopul represiunii interne sau pentru fabricarea şi întreținerea de produse care ar putea fi utilizate pentru represiunea internă. Uniunea adoptă măsurile necesare în vederea identificării articolelor relevante care intră sub incidența prezentului alineat. Uniunea adoptă măsurile necesare în vederea identificării articolelor relevante care intră sub incidența prezentului alineat.